wickkiey/tamil-wikipedia-chunked huggingface dataset:
# இந்திய வேளாண் புள்ளியியல் ஆராய்ச்சி நிறுவனம்

## தோற்றம் மற்றும் வரலாறு

1930ஆம் ஆண்டில், வேளாண் ஆராய்ச்சி குழு, மாநில வேளாண்மை மற்றும் கால்நடை பராமரிப்புத் துறைகளின் சோதனைகளைத் திட்டமிடுவதற்கும், சோதனை தரவுகளைப் பகுப்பாய்வு செய்வதற்கும், முடிவுகளின் விளக்கம் மற்றும் தொழில்நுட்ப திட்டங்களை உருவாக்குவது குறித்த ஆலோசனைகளை வழங்குவதற்கும் ஒரு புள்ளிவிவர அலகு ஒன்றைத் தொடங்கியது. இலெசுலி கோல்மனின் பரிந்துரையின் பேரில் இந்த பிரிவு நிறுவப்பட்டது.  
இந்த அலகு 1940 முதல், இலண்டன் ஜெர்சி நெய்மனிடம் புள்ளிவிவர கல்வி கற்ற நிபுணர் முனைவர் பி.வி.சுகாத்மே தலைமையில் செயல்பட்டது. ஆரம்பக்காலத்தில் முதன்மை உணவுப் பயிர்களின் விளைச்சல் புள்ளிவிவரங்களைச் சேகரிப்பதற்கான நம்பகமான முறைகள் குறித்துச் செயல்பட்டது.  
மாதிரி மற்றும் புள்ளிவிவரங்களில் மேலும் ஆராய்ச்சி தொடங்கப்பட்டது. இது 1945இல் ஒரு புள்ளிவிவரக் கிளை நிறுவனமாக மாறியது. வேளாண் புள்ளிவிவரத் துறையில் ஆராய்ச்சி மற்றும் பயிற்சிக்கான மையமாக இந்த கிளை சர்வதேச அங்கீகாரத்தைப் பெற்றது. 1949ஆம் ஆண்டில் இந்திய வேளாண் ஆராய்ச்சிக் குழுமத்தின் (ஐசிஏஆர்) புள்ளிவிவர பிரிவு என்று பெயரிடப்பட்டது. 1952ஆம் ஆண்டில், ஐக்கிய நாடுகளின் உணவு மற்றும் வேளாண்மை அமைப்பின் (FAO) நிபுணர்களான முனைவர் பிராங்க் யேட்ஸ் மற்றும் முனைவர் டி.ஜே.பின்னி ஆகியோரின் பரிந்துரைகளின் பேரில் விரிவாக்கப்பட்டு, 1955இல் பூசா வளாகத்திற்கு மாற்றப்பட்டது. 2 ஜூலை 1959 அன்று இது வேளாண் ஆராய்ச்சி புள்ளிவிவர நிறுவனம் (IARS) என மறுபெயரிடப்பட்டது.  
1964ஆம் ஆண்டில், புது தில்லியில் உள்ள இந்திய வேளாண் ஆராய்ச்சி நிறுவனத்துடன் (ஐஏஆர்ஐ) முதுநிலை அறிவியல் மற்றும் முனைவர் பட்டப்படிப்பிற்கான புரிந்துணர்வு ஒப்பந்தம் கையெழுத்தானது.  
1964ஆம் ஆண்டில், ஐபிஎம் 1620 மாடல்- II மின்னணுக் கணினி கொண்ட ஒரு சில நிறுவனங்களில் இதுவும் ஒன்றாக இருந்தது. 1970ஆம் ஆண்டில், இது ஐ.சி.ஏ.ஆரின் கீழ் ஒரு முழு நிறுவனமாக மாறியது மற்றும் 1 ஜனவரி 1978இல் இந்திய வேளாண் புள்ளிவிவர ஆராய்ச்சி நிறுவனம் (ஐ.ஏ.எஸ்.ஆர்.ஐ) எனப் பெயர் மாற்றப்பட்டது.  
1977ஆம் ஆண்டில், ஒரு புதிய கட்டிடத்தில் மூன்றாம் தலைமுறை கணினி பரோஸ் பி -4700 அமைப்பு நிறுவப்பட்டது. 1991-95 ஆம் ஆண்டில், பழைய கணினிகள் புதிய பிணைய கணினி அமைப்புகளால் மாற்றப்பட்டன.
# கோமதி சுவாமிநாதன்

**கோமதி சுவாமிநாதன்** (இறப்பு:2012, அகவை 95) தமிழ்நாட்டு எழுத்தாளர். நூற்றுக்கணக்கான சிறுகதைகள், புதினங்கள், நாடகங்கள், மற்றும் நேர்காணல் கட்டுரைகளை எழுதியவர். தமிழ்நாடு, திருநெல்வேலியைச் சேர்ந்தவர்.
# கோமதி சுவாமிநாதன்

## இவரது நூல்கள்

கோமதி சுவாமிநாதன் எழுதிய நூல்கள் சில:
- அன்பு மழை (1982)
- இன்பமே எங்கே நீ
- காலக் கனவுகள் (1967)
- கோபம் வாழ்க (1967)
- தேன் தித்திக்குமா (1965)
- நினைக்க முடியாது (1962)
- நினைவோ உன் முகம் கனவோ (1962)
- முகூர்த்த வேளை (1964)
- விசாலி ஒரு முழு நிலவு (1978)
# பெந்தோங்

**பெந்தோங்** என்பது (மலாய்: *Bentong*; ஆங்கிலம்: *Bentong*; சீனம்: 文冬) மலேசியா, பகாங் மாநிலத்தில், பெந்தோங் மாவட்டத்தில் உள்ள ஒரு நகரம். பகாங் மாநிலத்தில் இரண்டாவது பெரிய நகரம். கோலாலம்பூர் மாநகருக்கு வடகிழக்கில் 80 கி.மீ தொலைவில், தித்திவாங்சா மலைத்தொடருக்கு எதிரே அமைந்து உள்ளது.  
இந்த நகரத்தின் மேற்கில் சிலாங்கூர் மாநிலம்; தெற்கில் நெகிரி செம்பிலான் மாநிலம்; எல்லைகளாக அமைந்து உள்ளன. கிழக்கு கடற்கரை கிளாந்தான்; திரங்கானு மாநிலங்களுக்குச் சாலை வழியாகச் செல்வதற்கு இந்த நகரம் நுழைவாயிலாக அமைகின்றது.  
உள்ளூர் ரப்பர் தோட்டங்கள் மற்றும் ஈயச் சுரங்கங்களுக்கான வணிக மையமாகவும் கெந்திங் மலைக்குச் செல்லும் அடிவாசல் நகரமாகவும் விளங்குகிறது.  
பெந்தோங் நகரத்திற்குச் செல்லும் அசல் பிரதான சாலை, இப்போது இரட்டை வழிச் சாலையாக மாற்றப்பட்டு உள்ளது. நாட்டின் முதல் "புதுக் காற்று வழி நுரையீரல் தூய்மை செய்" இடமாக (Fresh Air Lung Washing Eco Tourism Destination) அறிவிக்கப்பட்டு உள்ளது.
# பெந்தோங்

## வரலாறு

ஒரு பழைய புராணக் கதையின்படி, முன்னர் காலத்தில் கார்லோ சாஸ் (Carlo Sas) என்று அழைக்கப்பட்டது. முதலாம் உலகப் போருக்கு முன்னர் பெந்தோங் எனும் பெயருக்கு மாற்றம் செய்யப்பட்டது.  
முந்தைய காலங்களில், பெந்தோங் நகரம் இப்போதைய சந்தைப் பகுதிக்கு அருகில் இருந்தது. அந்தப் பகுதி ரெபாஸ் நதியும் பெர்த்திங் நதியும் சந்திக்கும் இடத்தில் இருக்கும் சோங்கி எனும் கிராமப் பகுதி என்றும் சொல்லப் படுகிறது.  
1995-ஆம் ஆண்டில், அரசாங்கத்தின் அரசிதழ் 47/ 5/5/1995 மூலமாகப் பெந்தோங் நகரம ஒரு நகராட்சி மன்றமாக மாற்றம் செய்யப்பட்டது.
# பெந்தோங்

## பெந்தோங் தமிழ்ப்பள்ளி

பெந்தோங் நகரில் ஒரு தமிழ்ப்பள்ளி உள்ளது. அதன் பெயர் பெந்தோங் தமிழ்ப்பள்ளி (SJKT Bentong). 145 மாணவர்கள் பயில்கிறார்கள். 15 ஆசிரியர்கள் பணியாற்றுகிறார்கள்.
# துமு நெருக்கடி

**துமு நெருக்கடி** (எளிய சீனம்: 土木之变; மரபுவழிச் சீனம்: 土木之變; மொங்கோலியம்: Тумугийн тулалдаан) என்பது வடக்கு யுவான் அரசமரபு மற்றும் மிங் அரசமரபு ஆகியவற்றிற்கு இடையே எல்லைப் பகுதியில் நடந்த ஒரு சண்டை ஆகும். செப்டம்பர் 1, 1449 ஆம் ஆண்டு வடக்கு யுவானின் ஒயிரட் ஆட்சியாளரான எசன் தைசி, மிங்கின் பேரரசர் இங்சோங்கைப் பிடித்துச் சென்றார்.
# துமு நெருக்கடி

## பெயர்

இந்த நிகழ்வானது **துமு கோட்டை நெருக்கடி** (எளிய சீனம்: 土木堡之变; மரபுவழிச் சீனம்: 土木堡之變) அல்லது **துமு யுத்தம்** (சீனம்: 土木之役) என்றும் அழைக்கப்படுகிறது.
# துமு நெருக்கடி

## சண்டையின் தொடக்கம்

சூலை 1449 ஆம் ஆண்டு தனது கைப்பாவை ககான் தோக்தக்-புகாவுடன் மிங் அரசமரபின் மீது பெரிய அளவிலான மும்முனைத் தாக்குதலை எசன் தைசி நடத்தினார். ஆகத்து மாதத்தில் ததோங் (வடக்கு சான்சி மாகாணம்) நகரத்தை நோக்கித் தானே முன்னேறினார். எசனுக்கு எதிரான யுத்தத்தில் பேரரசரே அவருடைய இராணுவங்களுக்குத் தலைமை தாங்க வேண்டும் என்று மிங்கின் 22 வயது பேரரசர் இங்சோங்கை, மிங் அவையில் ஆதிக்கம் செலுத்திய திருநங்கையாக்கப்பட்ட அதிகாரியான வாங் சென் ஊக்குவித்தார். எசனின் இராணுவத்தில் எத்தனை பேர் இருந்தனர் என்பது தெரியவில்லை. ஆனால் சரியான ஊகத்தின் படி சுமார் 20,000 வீரர்கள் இருந்திருக்கலாம் என்று கருதப்படுகிறது. மிங் இராணுவத்தில் 5 லட்சம் பேர் இருந்தனர். அது அவசர அவசரமாக ஒன்றிணைக்கப்பட்டிருந்தது. மிங் இராணுவத்திற்கு 20 அனுபவம் வாய்ந்த தளபதிகள் மற்றும் உயர்தர அதிகாரிகளின் ஒரு பெரிய பரிவாரம் ஆகியோர் தலைமை தாங்கினார். வாங் சென்னும் களத்தில் இருந்தார்.  
ஆகஸ்ட் 3ஆம் தேதி சீனப்பெருஞ்சுவருக்கு சற்றே உள்புறமாக எசனின் இராணுவமானது ஏங்கே மாகாணத்தில் உதவிப் பொருட்களைச் சரியாக பெறாத மிங் இராணுவத்தை நொறுக்கியது. அதே நாளில் பேரரசர் தனது ஒன்றுவிட்ட சகோதரனான சு கியூவைப் பிரதிநிதியாக நியமித்தார். அடுத்த நாள் பேரரசர் சுயோங் கணவாய்க்குச் செல்ல பெய்ஜிங்கிலிருந்து புறப்பட்டார். சுவான்பு கோட்டை வழியாக மேற்கே இருந்த ததோங் நகரத்திற்கு ஒரு குறுகிய, துல்லிய அணிவகுப்பை மேற்கொள்வது, புல்வெளிப் பகுதிகளுக்குள் ஒரு தாக்குதலை நடத்துவது, பிறகு உசோவு மாகாணம் வழியான தெற்குப் பாதை வழியாக பெய்ஜிங்கிற்குத் திரும்புவது என முடிவு செய்யப்பட்டிருந்தது. ஆரம்பத்தில் கடும் மழை காரணமாக அணிவகுப்பானது சேற்றிலும் சகதியிலும் நடைபெற்றது. சுயோங் கணவாயில் அரசு அதிகாரிகள் மற்றும் தளபதிகள் அணிவகுப்பை நிறுத்தி ஓய்வெடுக்க விரும்பினர். பேரரசரை மீண்டும் பெய்ஜிங்கிற்கு அனுப்ப விரும்பினர். ஆனால் அவர்களின் அறிவுரைகள் வாங் சென்னால் மீறப்பட்டன. ஆகஸ்ட் 16ஆம் தேதி இராணுவமானது சடலங்கள் பரவியிருந்த ஏங்கே யுத்தகளத்திற்கு வந்தது. இந்த அணிவகுப்பானது ஆகஸ்ட் 18ஆம் தேதி ததோங்கை அடைந்தது. அப்போது புல்வெளிக்குள் சென்று தாக்குதல் நடத்துவது மிக ஆபத்தானது என கோட்டையில் இருந்த தளபதிகளிடம் இருந்து வாங் சென்னுக்கு வந்த தகவல்கள் அறிவுறுத்தின. "போர்ப்பயணமானது" வெற்றிகரமான முடிவை எட்டியதாக அறிவிக்கப்பட்டது. ஆகஸ்ட் 20ஆம் தேதி இராணுவமானது மீண்டும் மிங்கிற்குத் திரும்பியது.
# துமு நெருக்கடி

## வாங் சென்

ஓய்வற்ற போர்வீரர்கள் ஊசோவில் உள்ள தன் தோட்டங்களுக்குச் சேதம் விளைவிப்பார்களோ என்று அஞ்சிய வாங் சென் வடகிழக்குப் பகுதியைத் தாக்கிவிட்டு வந்த வழியான அம்பலப்பட்ட வழியிலேயே திரும்பிச் செல்லலாம் என முடிவெடுத்தார். இராணுவமானது சுவான்பு மாவட்டத்தை ஆகத்து 27 ஆம் தேதி அடைந்தது. ஆகத்து 30 ஆம் தேதி சுவான்புவுக்குக் கிழக்கே மிங்கின் பின்பகுதி படையினரை வடக்கு யுவான் படைகள் துடைத்து அழித்தன. எவோயர்லிங்கில் மூத்த தளபதி சு யோங் தலைமையிலான ஒரு சக்திவாய்ந்த புதிய பின்பகுதி குதிரைப் படையையும் சற்றுநேரத்தில் அவர்கள் நிர்மூலமாக்கினர். ஆகத்து 31 ஆம் தேதி ஏகாதிபத்திய இராணுவமானது துமுவில் இருந்த நிலையத்தில் முகாமிட்டது. 45 கிலோமீட்டர் முன்னிருந்த, சுவர்களையுடைய குவாய்லாய் நகரத்தில் பேரரசரைத் தஞ்சம் அடைய வைக்கலாம் என்ற மந்திரிகளின் பரிந்துரைக்கு வாங் சென் மறுப்புத் தெரிவித்தார்.  
மிங் முகாமினரை அவர்களுக்குத் தெற்கிலிருந்த ஆற்றின் நீரை அணுகவிடாமல் தடுக்க எசன் ஒரு முன் படையை அனுப்பினார். செப்டம்பர் 1 ஆம் தேதி காலை அவர்கள் மிங் இராணுவத்தைச் சுற்றி வளைத்தனர். பேச்சுவார்த்தைக்கு அளிக்கப்பட்ட எந்த வாய்ப்புகளையும் வாங் சென் நிராகரித்தார். குழப்பமடைந்திருந்த இராணுவத்தை ஆற்றை நோக்கி முன்னேறுமாறு ஆணையிட்டார். எசனின் முன்படையினர் மற்றும் ஒழுங்கற்ற மிங் இராணுவத்துக்கிடையே ஒரு யுத்தம் தொடங்கியது. இந்த யுத்த களத்தில் எசன் இல்லை. மிங் இராணுவம் அடிப்படையில் கலைக்கப்பட்டது. கிட்டத்தட்ட நிர்மூலமாக்கப்பட்டது. பெரும்பாலான மிங் துருப்புகளைக் கொன்ற அதேநேரத்தில் வடக்கு யுவான் படைகளானவை ஏராளமான ஆயுதங்கள் மற்றும் கவசங்களைக் கைப்பற்றின. அனைத்து உயர் மிங் தளபதிகள் மற்றும் அவை அதிகாரிகள் ஆகியோர் கொல்லப்பட்டனர். சில ஆதாரங்களின்படி வாங் சென் தனது சொந்த அதிகாரிகளாலேயே கொல்லப்பட்டார். பேரரசர் பிடிக்கப்பட்டார். செப்டம்பர் 3 ஆம் தேதி சுவான்புவுக்கு அருகில் இருந்த எசனின் மைய முகாமுக்கு அவர் அனுப்பப்பட்டார்.
# துமு நெருக்கடி

## பின்விளைவுகள்

இந்த ஒட்டுமொத்தப் போர்ப்பயணமும் தேவையற்றது, தவறாக ஊகிக்கப்பட்டது மற்றும் மோசமாக வழிநடத்தப்பட்டதாக இருந்தது. வடக்கு யுவானின் வெற்றியானது ஒருவேளை 5,000 என்கிற அளவுக்குக் குறைவான அளவில் இருந்த முன் படை குதிரைப் படையால் வெல்லப்பட்டிருக்கலாம். எசனும் தன் பங்கிற்கு, இந்த அளவிலான பெரிய வெற்றிக்கு அல்லது மிங் பேரரசரைப் பிடிப்பதற்குத் தயாராகி இருக்கவில்லை. பிடிக்கப்பட்ட பேரரசரை வைத்து பிணைப்பணத்தை அதிகப்படுத்துவது மற்றும் வணிக உரிமைகள் உள்ளிட்ட ஒரு சாதகமான ஒப்பந்தத்திற்குப் பேச்சுவார்த்தை நடத்துவது ஆகிவற்றுக்கு எசன் முதலில் முயற்சி செய்தார். எனினும் தலைநகரத்தில் இருந்த மிங் தளபதி உ கியானின் உறுதியான தலைமைப் பண்பால் எசனின் திட்டம் முறியடிக்கப்பட்டது. மிங் தலைவர்கள் எசனின் சலுகையை நிராகரித்தனர். பேரரசரின் வாழ்க்கையைவிட நாடு மிக முக்கியமானது என உ கூறினார்.  
பேரரசரை மீட்பதற்காக பணத்தை என்றுமே மிங் செலுத்தவில்லை. நான்கு ஆண்டுகளுக்குப் பிறகு எசன் பேரரசரை விடுவித்தார். மிங் மேல் தான் பெற்ற வெற்றியைப் பயன்படுத்திக் கொள்வதில் அடைந்த தோல்வி காரணமாக எசன் மேலான விமர்சனமும் அதிகரித்தது. யுத்தத்திற்குப் பிறகு ஆறு ஆண்டுகள் கழித்து 1455இல் எசன் அரசியல் கொலை செய்யப்பட்டார்.
# வி. பி. நந்தகுமார்

**வி. பி. நந்தகுமார்** (*V. P. Nandakumar*) இந்தியாவின் கேரள மாநிலம் திருச்சூர் மாவட்டத்தில் உள்ள வாலாபாத்தைச் சேர்ந்த ஒரு தொழிலதிபராவார். இவர் மணப்புரம் நிதி நிறுவனத்தின் நிர்வாக இயக்குனராகவும் தலைமை நிர்வாக அதிகாரியாகவும் பணிபுரிகிறார்.  
ஆசிர்வாத் சிறுநிதி நிறுவனத்தின் தலைவராகவும் நந்தகுமார் உள்ளார். இந்நிறுவனம் இந்தியாவின் 4 வது பெரிய சிறுநிதி குழுமமாகும். இந்நிறுவனத்தின் மூலதன மதிப்பு 5,000 கோடி ரூபாயாகும். இந்தியா முழுவதும் 2,600 கிளைகள் உள்ளன, 26,000 பேர் வேலை செய்கிறார்கள். நிறுவனத்தின் வருவாய் ரூ 2,200 கோடியாகும் சொத்துக்கள் சுமார் 11,000 கோடியாகும்.
# வி. பி. நந்தகுமார்

## வாழ்க்கைக் குறிப்பு

நந்தகுமாரின் தாயார் ஓர் ஆரம்ப பள்ளி ஆசிரியராக இருந்தார். முதுகலைப் பட்டம் பெற்ற பின்னர் நந்தகுமார் தனியார் வங்கியான கோழிக்கோடிலுள்ள நெடுங்காடி வங்கியில் நன்னடத்தை அலுவலராகப் பணிபுரிந்தார். தந்தைக்கு உடல்நிலை சரியில்லாத காரணத்தால் வங்கிப் பணியிலிருந்து 1986 ஆம் ஆண்டு விலகி குடும்பத் தொழிலுக்குத் திரும்பினார். வங்கியில் பெற்ற அனுபவங்களைக் கொண்டு குடும்ப அடகுத் தொழிலை விரிவுபடுத்தினார். கேரள வங்கிகள் கணினி மயமாக்கப்படுவதற்கு முன்பே இவர் தனது நிறுவனத்தை கணினி மயமாக்கினார். ஆறே ஆண்டுகளில் இவரது நிறுவனத்தின் சொத்து மதிப்பு ஏழு கோடியாக உயர்ந்தது. பின்னர் படிப்படியாக நிறுவனம் மிகப்பெரிய வளர்ச்சி கண்டது.
# வி. பி. நந்தகுமார்

## தனித்தன்மை

வி.பி. நந்தகுமார் பன்னாட்டு அரிமா சங்கத்தின் பன்னாட்டு இயக்குநராகவும் உள்ளார்.
# சி. ஆர். பட்டாபிராமன்

**சேத்துப்பட்டு ராமசாமி ஐயர் பட்டபிராமன்** (11 நவம்பர் 1906 - 19 சூன் 2001) என்பவர் இந்திய வழக்கறிஞரும், இந்திய தேசிய காங்கிரசு அரசியல்வாதியும் ஆவார். இவர் இந்திய அரசியல்வாதி சி. பி. இராமசாமி ஐயரின் மூத்த மகனாவார். இவர் 1957 முதல் 1967 வரை கும்பகோணம் தொகுதியில் இருந்து இந்திய நாடாளுமன்றத்துக்கு தேர்ந்தெடுக்கபட்டார். 1966 முதல் 1967 வரை இந்திய ஒன்றிய அமைச்சராகவும் பணியாற்றினார்.
# சி. ஆர். பட்டாபிராமன்

## ஆரம்பகால வாழ்க்கை மற்றும் கல்வி

பட்டபிராமன் 1906 நவம்பர் 11 ஆம் நாள் சி. பி இராமசாமி ஐயர், சீதம்மா இணையருக்குப் பிறந்தார். இவர் பிறப்பதற்கு முன்பு இவரது தாயிக்கு இரண்டு முறை கருச்சிதைவு ஏற்பட்டது. இதனால் சீதம்மா நாகா வழிபாட்டின் ஒரு பகுதியாக *நாக பிரதிஸ்த யாகம்* செய்தபின் பட்டாபிராமன் பிறந்ததால், பட்டாபிராமனுக்கு முதலில் நாகராஜன் என்று பெயரிடப்பட்டது. இவர் தன் தந்தையின் 27 வது பிறந்தநாளுக்கு ஒரு நாள் முன்பு பிறந்தார்.  
பட்டாபிராமன் மதராசின் மைலாப்பூரில் உள்ள பி. எஸ். மேல்நிலைப் பள்ளியில் பள்ளிப் படிப்பை மேற்கொண்டார். மேலும் மதராசின் பிரசிடென்சி கல்லூரியில் பட்டம் பெற்றார். பின்னர் இவர் இலண்டன் பொருளியல் பள்ளியில் எல். எல். பி. படிப்பை படித்தார். பின்னர் 1938 ஆம் ஆண்டு, தில்லியில் உள்ள பெடரல் நீதிமன்றத்தின் (தற்போதய இந்திய உச்ச நீதிமன்றம்) வழக்கறிஞரானார்,.
# சி. ஆர். பட்டாபிராமன்

## அரசியல்

பட்டாபிராமன் தனது துவக்கக் காலத்திலிருந்தே இந்திய தேசிய காங்கிரசின் உறுப்பினராக இருந்தார். சைமன் குழு புறக்கணிப்பு, இந்தியா லீக் அமைப்பின் செயல்பாடுகளில் தன்னை ஈடுபடுத்திக்கொண்டார். இவர் 1957 மற்றும் 1962 ஆண்டுகளில் கும்பகோணம் மக்களவைத் தொகுதியில் இருந்து நாடாளுமன்றத்துக்குத் தேர்ந்தெடுக்கப்பட்டார். பட்டாபிராமன் அப்போதைய பிரதமர் ஜவகர்லால் நேருவின் அமைச்சரவையில் தொழிலாளர், வேலைவாய்ப்பு மற்றும் திட்டமிடல் துறையில் துணை அமைச்சராக நியமிக்கபட்டார். மேலும் 1964 சூன் 15 முதல் 1966 சனவரி 24 வரை தகவல் மற்றும் ஒளிபரப்புது துறையின் துணை அமைச்சராக பணியாற்றினார். இவர் 1966 சனவரி 25 முதல் 1967 இல் பதவி விலகும் வரை சட்டம் மற்றும் நிறுவன விவகாரத் துறை அமைச்சராக பணியாற்றினார். பட்டபிராமன் 1967 தேர்தலில் கும்பகோணம் மக்களவைத் தொகுதியில் தோல்வியடைந்த பிறகு அரசியலில் இருந்து ஓய்வு பெற்றார்.
# சி. ஆர். பட்டாபிராமன்

## விளையாட்டு

பட்டபிராமன் ஒரு சிறந்த விளையாட்டு வீர்ரும், விளையாட்டுப் போட்டிகளின் புரவலரும் ஆவார். இவர் மைலாப்பூர் மனமகிழ் மன்றத்தை நிறுவினார். மேலும் பி. சுப்பராயனுடன் சேர்ந்து மதராசு துடுப்பாட்ட சங்கத்தை நிறுவினார்.
# சி. ஆர். பட்டாபிராமன்

## இறப்பு

பட்டாபிராமன் 2001 சூன் 19 அன்று தனது 94 வயதில் தூக்கத்தில் இருந்தபோது இறந்தார்.
# சி. ஆர். பட்டாபிராமன்

## குடும்பம்

பட்டாபிராமனின் தந்தை சர் சி. பி. இராமசாமி ஐயர் இந்தியாவின் முன்னணி அரசியல்வாதிகளில் ஒருவராக இருந்தார். இவர் பிறந்த நேரத்தில், இந்தியாவில் அதிக வருமானம் ஈட்டிய வழக்கறிஞராகவும் இருந்தார். மதராசின் ஸ்டான்லி கல்லூரியின் முதல்வரும், பி. எஸ் உயர்நிலைப் பள்ளியின் நிறுவனருமான பென்னத்தூர் சுப்பிரமணிய அய்யரின் மருமகன் கேப்டன் டாக்டர் பி. கிருஷ்ணசாமியின் மகள் சரஸ்வதியை 1925 சனவரி 26 அன்று பட்டாபிராமன் மணந்தார். இந்தத் தம்பதிக்கு சகுந்தலா (1927-2000), சீதா (1933-1958), லட்சுமி, பத்மினி ஆகிய நான்கு மகள்கள் இருந்தனர்.
# சுசில் குமார் சாக்யா

**சுசில் குமார் சாக்யா** (*Suhil Kumar Shakya*) என்பவர் இந்திய அரசியல்வாதி மற்றும் இந்தியாவின் உத்தரப்பிரதேசத்தின் 17வது சட்டமன்ற உறுப்பினராக உள்ளார். இவர் உத்திரப் பிரதேசத்தின் பரூகாபாத் மாவட்டத்தில் உள்ள அம்ரிபூர் தொகுதியிலிருந்து தேர்ந்தெடுக்கப்பட்டுள்ளார்.
# சுசில் குமார் சாக்யா

## அரசியல் வாழ்க்கை

உத்தரப் பிரதேச சட்டமன்றத் தேர்தலில் பாரதிய ஜனதா கட்சி வேட்பாளராக சுசில் குமார் சாக்யா போட்டியிட்டார். இவர் சமாஜ்வாதி கட்சியைச் சேர்ந்த தனது நெருங்கிய போட்டியாளரான நரேந்திர சிங் யாதவை 40,507 வாக்குகள் வித்தியாசத்தில் தோற்கடித்தார்.
# சுசில் குமார் சாக்யா

## பதவிகள்

| 01 | 1996 | 13 வது சட்டமன்றம் |  |
| --- | --- | --- | --- |
| 02 | 2017 | பதவியில் | உறுப்பினர், 17 வது சட்டமன்றம் |
# திரியாங்

**திரியாங்** (மலாய்: *Teriang*; ஆங்கிலம்: *Teriang*; சீனம்: 直凉) என்பது மலேசியா, பகாங் மாநிலத்தில், பெரா மாவட்டத்தில் அமைந்து இருக்கும் ஒரு நகரம். பகாங் ஆற்றின் துணை ஆறான திரியாங் ஆற்றின் பெயரில் இருந்து இந்த இடத்திற்குத் திரியாங் என பெயர் வந்தது.
# திரியாங்

## வரலாறு

திரியாங் வரலாறு 1800-ஆம் ஆண்டுகளின் நடுப்பகுதியில் தொடங்குகிறது. அப்போது மலாய்க்காரர்கள் அதிகமான மக்கள் தொகை கொண்டவர்களாக இருந்தார்கள். விவசாயம், மீன்பிடித்தல் அவர்களின் வாழ்வாதாரம்.  
அதன் பின்னர் 1900-ஆம் ஆண்டுகளில் சீனர்கள் குடியேறினார்கள். ஆரம்பத்தில் பெரும்பாலானவர்கள் திரியாங் நதி வழியாகவோ அல்லது கால்நடையாகவோ வந்து இருக்கலாம். இவர்களுக்குப் பின்னர் 1920-ஆம் ஆண்டுகளில் அங்கு ரப்பர் தோட்டங்கள் திறக்கப்பட்டன. அங்கு வேலை செய்வதற்காக தமிழர்கள் அழைத்து வரப்பட்டார்கள்.
# திரியாங்

## வரலாறு

### மலாயா தொடருந்து நிறுவனம்

1900-களின் தொடக்கத்தில் மலாயா தொடருந்து நிறுவனம் இங்கு ஒரு சிறிய ரயில் நிலையத்தைக் கட்டியது. சிங்கப்பூரில் இருந்து வந்த இரயில்கள் இங்கு நின்று சென்றன.  
திரியாங்கில் வந்து குடியேறிய சீனர்கள் பெரும்பாலும் ரப்பர் மரம் சீவுபவர்கள்; மர வியாபாரிகள்; உணவகம் மற்றும் காபி கடையாளர்கள். திரியாங்கில் இரயில்கள் நிறுத்தப்படும் போது சிலர் பயணிகளுக்கு உணவைத் தயாரித்துக் கொடுத்தனர்.
# திரியாங்

## வரலாறு

### மலாயா அவசரக்காலம்

1950-க்குள் பல ஆயிரம் மக்கள் தொகையுடன், திரியாங் ஒரு பிரதானமான சீன நகரமாக வளர்ந்தது. 1948 - 1960 மலாயா அவசரக்காலத்தில், மலாயா பிரித்தானிய இராணுவம் பல கிராமப்புற சீனர்களைப் பலவந்தமாகப் புதிய கிராமங்களில் குடியேறச் செய்தது.  
2020-ஆம் ஆண்டின் மக்கள் தொகை கணக்கெடுப்பின்படி, பெரா மாவட்டத்தின் மக்கள் தொகை 5,322 ஆகும். இவர்களில் 45% பேர் சீன இனத்தவர்கள். பெரும்பாலானவர்கள் திரியாங் நகரம் அல்லது புதிய கிராமங்களில் வசிக்கும் நகரவாசிகள்.
# திரியாங்

## வரலாறு

### திரியாங் தமிழர்கள்

தமிழர்களும் கணிசமான் அளவிற்கு தோட்டப் புறங்களில் வாழ்கிறார்கள். திரியாங் பகுதியில் பல ரப்பர் தோட்டங்கள் உள்ளன. ரப்பர் தோட்டங்களாக இருந்தவை இப்போது எண்ணெய்ப்பனைத் தோட்டங்களாக மாறி விட்டன.
# திரியாங்

## வரலாறு

### மெந்திரி தோட்டத் தமிழ்ப்பள்ளி

திரியாங் பகுதியில் ஒரு தமிழ்ப்பள்ளி உள்ளது. அதன் பெயர் மெந்திரி தோட்டத் தமிழ்ப்பள்ளி. இந்தப் பள்ளியில் 24 மாணவர்கள் பயில்கிறார்கள். 11 ஆசிரியர்கள் பணியாற்றுகிறார்கள்.
# சிலாங்கூர் மாநில தமிழ்ப்பள்ளிகள்

மலேசியா; சிலாங்கூர் மாநிலத்தில் 2020-ஆம் ஆண்டில், **97 தமிழ்ப் பள்ளிகள்** இருந்தன. மொத்தம் **26,506 மாணவர்கள்** கல்வி பயின்றனர். **2,155 ஆசிரியர்கள்** பணி புரிந்தார்கள். மலேசியக் கல்வியமைச்சு வெளியிட்ட புள்ளிவிவரங்கள்.
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

| கிள்ளான் மாவட்டம் | 14 | 7,487 | 491 |  |
| --- | --- | --- | --- | --- |
| கோலா லங்காட் மாவட்டம் | 13 | 2,054 | 220 |  |
| கோலா சிலாங்கூர் மாவட்டம் | 17 | 1,676 | 221 |  |
| உலு லங்காட் மாவட்டம் | 8 | 2,939 | 216 |  |
| உலு சிலாங்கூர் மாவட்டம் | 12 | 1,525 | 148 |  |
| சபாக் பெர்ணம் மாவட்டம் | 2 | 157 | 22 |  |
| கோம்பாக் மாவட்டம் | 6 | 2,868 | 210 |  |
| பெட்டாலிங் மாவட்டம் | 18 | 6,880 | 484 |  |
| சிப்பாங் மாவட்டம் | 8 | 1,329 | 143 |  |
| **மொத்தம்** | **97** | **26,506** | **2,155** | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### கிள்ளான் மாவட்டம்

மலேசியா; சிலாங்கூர்; கிள்ளான் மாவட்டத்தில் *(Klang District)* 14 தமிழ்ப்பள்ளிகள் உள்ளன. 7,487 மாணவர்கள் பயில்கிறார்கள். 491 ஆசிரியர்கள் பணியாற்றுகிறார்கள்.  
| BBD0060 | கிள்ளான் | SJK(T) Ladang Batu Ampat | **பத்து அம்பாட் தமிழ்ப்பள்ளி** | 41000 | கிள்ளான் | 379 | 37 |  |
| --- | --- | --- | --- | --- | --- | --- | --- | --- |
| BBD0061 | பிராபர்டன் தோட்டம் | SJK(T) Ladang Brafferton | **பிராபர்டன் தோட்டத் தமிழ்ப்பள்ளி** | 42200 | காப்பார் | 37 | 10 |  |
| BBD0062 | புக்கிட் ராஜா | SJK(T) Ladang Bukit Rajah | **புக்கிட் ராஜா தோட்டத் தமிழ்ப்பள்ளி** | 41050 | கிள்ளான் | 136 | 12 |  |
| BBD0072 | கெமுனிங் உத்தாமா | SJK(T) Ladang Emerald | **எமரால்ட் தோட்டத் தமிழ்ப்பள்ளி** | 42450 | கிள்ளான் | 560 | 34 |  |
| BBD0074 | பண்டார் புக்கிட் திங்கி | SJK(T) Ladang Highlands | **ஹைலண்ட்ஸ் தோட்டத் தமிழ்ப்பள்ளி** | 41200 | கிள்ளான் | 965 | 49 |  |
| BBD0075 | ஜாலான் அக்கோப் | SJK(T) Ladang Jalan Acob | **ஜாலான் அக்கோப் தோட்டத் தமிழ்ப்பள்ளி** | 42200 | காப்பார் | 121 | 14 |  |
| BBD0076 | கிள்ளான் | SJK(T) Jalan Tepi Sungai | **ஜாலான் தெப்பி சுங்கை தமிழ்ப்பள்ளி** | 41000 | கிள்ளான் | 109 | 17 |  |
| BBD0077 | கிள்ளான் துறைமுகம் | SJK(T) Persiaran Raja Muda Musa | **வாட்சன் தமிழ்ப்பள்ளி** | 42000 | கிள்ளான் துறைமுகம் | 569 | 43 |  |
| BBD0078 | மேரு சாலை, கிள்ளான் | SJK(T) Jalan Meru | **மேரு சாலை தமிழ்ப்பள்ளி** | 41050 | கிள்ளான் | 480 | 38 |  |
| BBD0079 | காப்பார் | SJK(T) Methodist Kapar | **மெதடிஸ்ட் தமிழ்ப்பள்ளி (காப்பார்)** | 42200 | காப்பார் | 705 | 45 |  |
| BBD0084 | தாமான் ஸ்ரீ அண்டலாஸ்
*Taman Sri Andalas* | SJK(T) Simpang Lima | **சிம்பாங் லீமா தமிழ்ப்பள்ளி** | 41200 | கிள்ளான் | 1934 | 103 |  |
| BBD0092 | கிள்ளான்
*Batu 7, Kapar* | SJK(T) Ldg Vallambrosa | **வல்லம்புரோசா தமிழ்ப்பள்ளி** | 42200 | கிள்ளான் | 489 | 35 |  |
| BBD0093 | கிள்ளான் | SJK(T) Taman Sentosa | **தாமான் செந்தோசா தமிழ்ப்பள்ளி** | 41200 | கிள்ளான் | 594 | 28 |  |
| BBD8464 | செத்தியா ஆலாம் | SJK(T) Ladang North Hummock | **நோர்த் ஹம்மோக் தமிழ்ப்பள்ளி** | 41050 | கிள்ளான் | 409 | 26 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### கோலா லங்காட்

மலேசியா; சிலாங்கூர்; கோலா லங்காட் மாவட்டத்தில் *(Kuala Langat District)* 13 தமிழ்ப்பள்ளிகள் உள்ளன. 2,054 மாணவர்கள் பயில்கிறார்கள். 220 ஆசிரியர்கள் பணியாற்றுகிறார்கள்.  
| BBD1047 | பந்திங் | SJK(T) Sg Manggis | **சுங்கை மங்கிஸ் தமிழ்ப்பள்ளி** | 42700 | பந்திங் | 210 | 18 |  |
| --- | --- | --- | --- | --- | --- | --- | --- | --- |
| BBD1053 | தாமான் காடோங்
*Taman Gadong* | SJK(T) Ldg Gadong | **காடோங் தோட்டத் தமிழ்ப்பள்ளி** | 42800 | தஞ்சோங் சிப்பாட் | 76 | 15 |  |
| BBD1054 | ஜுக்ரா
*Jugra* | SJK(T) Ldg Jugra, Banting | **ஜுக்ரா தோட்டத் தமிழ்ப்பள்ளி** | 41050 | பந்திங் | 148 | 15 |  |
| BBD1055 | ஜென்ஜாரோம்
*Jenjarom* | SJK(T) Jenjarom | **ஜென்ஜாரோம் தமிழ்ப்பள்ளி** | 42600 | ஜென்ஜாரோம் | 201 | 17 |  |
| BBD1058 | சிம்பாங் மோரிப்
*Simpang Morib* | SJK(T) Simpang Morib | **சிம்பாங் மோரிப் தமிழ்ப்பள்ளி** | 42700 | பந்திங் | 135 | 15 |  |
| BBD1060 | சுங்கை சீடு
*Sungai Sedu* | SJK(T) Sungai Sedu | **சுங்கை சீடு தமிழ்ப்பள்ளி** | 42700 | பந்திங் | 50 | 10 |  |
| BBD1061 | சுங்கை புவாயா | SJK(T) Sungai Buaya | **சுங்கை புவாயா தமிழ்ப்பள்ளி** | 42700 | பந்திங் | 86 | 12 |  |
| BBD1062 | தெலுக் பங்லீமா காராங் | SJK(T) Telok Panglima Garang | **தெலுக் பங்லீமா காராங் தமிழ்ப்பள்ளி** | 42500 | தெலுக் பங்லீமா காராங் | 444 | 37 |  |
| BBD1063 | பந்திங் | SJK(T) Pusat Telok Datok | **தெலுக் டத்தோ தமிழ்ப்பள்ளி** | 42700 | பந்திங் | 472 | 39 |  |
| BBD1065 | தஞ்சோங் சிப்பாட் | SJK(T) Ladang Tumbuk | **தும்போக் தோட்டத் தமிழ்ப்பள்ளி** | 42800 | தஞ்சோங் சிப்பாட் | 79 | 12 |  |
| BBD1066 | தெற்குக் கேரித்தீவு
*Pulau Carey Selatan* | SJK(T) Pulau Carey Selatan | **தெற்குக் கேரித்தீவு தமிழ்ப்பள்ளி** | 42960 | கேரித்தீவு | 38 | 10 |  |
| BBD1067 | மேற்குக் கேரித்தீவு
*Pulau Carey Barat* | SJK(T) Pulau Carey Barat | **மேற்குக் கேரித்தீவு தமிழ்ப்பள்ளி** | 42960 | கேரித்தீவு | 84 | 10 |  |
| BBD1068 | கிழக்குக் கேரித்தீவு
*Pulau Carey Timur* | SJK(T) Pulau Carey Timur | **கிழக்குக் கேரித்தீவு தமிழ்ப்பள்ளி** | 42960 | கேரித்தீவு | 31 | 10 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### கோலா சிலாங்கூர்

மலேசியா; சிலாங்கூர்; கோலா சிலாங்கூர் மாவட்டத்தில் *(Kuala Selangor District)* 17 தமிழ்ப்பள்ளிகள் உள்ளன. 1,676 மாணவர்கள் பயில்கிறார்கள். 221 ஆசிரியர்கள் பணியாற்றுகிறார்கள்.  
| BBD3048 | பெஸ்தாரி ஜெயா
<small>(பத்தாங் பெர்ஜுந்தை)</small> | SJK(T) Bestari Jaya | **பெஸ்தாரி ஜெயா தமிழ்ப்பள்ளி** | 45600 | பெஸ்தாரி ஜெயா | 495 | 39 |  |
| --- | --- | --- | --- | --- | --- | --- | --- | --- |
| BBD3049 | ஜெராம் | SJK(T) Ldg Braunston | **பிராவுண்ஸ்டன் தோட்டத் தமிழ்ப்பள்ளி** | 45800 | ஜெராம் | 90 | 14 |  |
| BBD3051 | புக்கிட் செராக்கா தோட்டம் | SJK(T) Ldg Bukit Cheraka | **புக்கிட் செராக்கா தோட்டத் தமிழ்ப்பள்ளி** | 45800 | ஜெராம் | 119 | 15 |  |
| BBD3052 | புக்கிட் ஈஜோக் தோட்டம் | SJK(T) Ldg Bkt Ijok
<small>(மூடப்பட்டு விட்டது. 2021-க்குள் சுங்கை பீலேக், சிப்பாங் பகுதிக்கு இடம் பெயர்கிறது)</small></small> | **புக்கிட் ஈஜோக் தோட்டத் தமிழ்ப்பள்ளி** | 45800 | ஜெராம் | * | * |  |
| BBD3055 | சுங்கை பூலோ
<small>*Bandar Seri Coalfields*</small> | SJK(T) Ldg Coalfields | **கோல்பீல்ஸ் தோட்டத் தமிழ்ப்பள்ளி** | 47000 | சுங்கை பூலோ | 100 | 11 |  |
| BBD3056 | சுங்கை பூரோங்
செகிஞ்சான்
*Sekinchan* | SJK(T) Ghandiji Sekinchan | **காந்திஜி தமிழ்ப்பள்ளி செகிஞ்சான்** | 45400 | பந்திங் | 22 | 7 |  |
| BBD3057 | ஹோப்புள் தோட்டம் | SJK(T) Ldg Hopeful | **ஹோப்புள் தோட்டத் தமிழ்ப்பள்ளி** | 45600 | பெஸ்தாரி ஜெயா | 17 | 7 |  |
| BBD3058 | கம்போங் பாரு தோட்டம் | SJK(T) Ldg Kg Baru | **கம்போங் பாரு தோட்டத் தமிழ்ப்பள்ளி** | 45000 | கோலா சிலாங்கூர் | 19 | 7 |  |
| BBD3060 | சுங்கை தெராப் தோட்டம் | SJK(T) Ladang Sungai Terap | **சுங்கை தெராப் தோட்டத் தமிழ்ப்பள்ளி** | 45000 | கோலா சிலாங்கூர் | 46 | 10 |  |
| BBD3061 | கோலா சிலாங்கூர் தோட்டம் | SJK(T) Ldg Kuala Selangor | **கோலா சிலாங்கூர் தோட்டத் தமிழ்ப்பள்ளி** | 45700 | புக்கிட் ரோத்தான் | 62 | 11 |  |
| BBD3064 | கோலா சிலாங்கூர் | SJK(T) Ldg Raja Musa | **ராஜா மூசா தோட்டத் தமிழ்ப்பள்ளி** | 45000 | கோலா சிலாங்கூர் | 36 | 10 |  |
| BBD3065 | புக்கிட் ரோத்தான் | SJK(T) Bukit Rotan Baru | **புக்கிட் ரோத்தான் பாரு தமிழ்ப்பள்ளி** | 45700 | புக்கிட் ரோத்தான் | 40 | 10 |  |
| BBD3066 | புக்கிட் பெலிம்பிங்
*Bukit Belimbing* | SJK(T) Ldg Riverside | **ரீவர்சைட் தோட்டத் தமிழ்ப்பள்ளி** | 45000 | கோலா சிலாங்கூர் | 50 | 10 |  |
| BBD3068 | சிலாங்கூர் ரீவர் தோட்டம் | SJK(T) Ldg Selangor River | **சிலாங்கூர் ரீவர் தோட்டத் தமிழ்ப்பள்ளி** | 45700 | புக்கிட் ரோத்தான் | 87 | 13 |  |
| BBD3069 | சுங்கை பூலோ தோட்டம் | SJK(T) Ldg Sg Buloh | **சுங்கை பூலோ தோட்டத் தமிழ்ப்பள்ளி** | 45700 | கோலா சிலாங்கூர் | 29 | 7 |  |
| BBD3071 | சுங்குரும்பை தோட்டம் | SJK(T) Ldg Sg Rambai | **சுங்குரும்பை தோட்டத் தமிழ்ப்பள்ளி** | 45600 | பெஸ்தாரி ஜெயா | 46 | 11 |  |
| BBD3072 | துவான் மீ தோட்டம் | SJK(T) Ladang Tuan Mee | **துவான் மீ தோட்டத் தமிழ்ப்பள்ளி** | 47000 | சுங்கை பூலோ | 57 | 11 |  |
| BBD3073 | கோலா சிலாங்கூர் | SJK(T) Vageesar | **வகீசர் தமிழ்ப்பள்ளி** | 45000 | கோலா சிலாங்கூர் | 361 | 28 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### உலு லங்காட் மாவட்டம்

மலேசியா; சிலாங்கூர்; உலு லங்காட் மாவட்டத்தில் *(Hulu Langat District)* 8 தமிழ்ப்பள்ளிகள் உள்ளன. 2,939 மாணவர்கள் பயில்கிறார்கள். 216 ஆசிரியர்கள் பணியாற்றுகிறார்கள்.  
அவற்றுள் பண்டார் மக்கோத்தா செராஸ் தமிழ்ப்பள்ளி, மலேசியாவில் 527-ஆவது தமிழ்ப்பள்ளியாக தோற்றம் கண்டது. இந்தப் பள்ளியில் நவீன வசதிகள் கொண்ட 24 வகுப்பறைகள் உள்ளன. RM 21.08 மில்லியன் ரிங்கிட் செலவில், 2020 மார்ச் 2-ஆம் தேதி திறக்கப் பட்டது. மலேசியாவில் அதிக விலையில் கட்டப்பட்ட தமிழ்ப்பள்ளிகளில் இதுவும் ஒன்றாகும்.  
| BBD4051 | பாங்கி புரூம் தோட்டம்
<small>*LADANG BROOME*</small> | SJK(T) Bangi | **பாங்கி தமிழ்ப்பள்ளி** | 43000 | காஜாங் | 98 | 15 |  |
| --- | --- | --- | --- | --- | --- | --- | --- | --- |
| BBD4053 | செமினி | SJK(T) Ldg Dominion | **டொமினியன் தோட்டத் தமிழ்ப்பள்ளி** | 43500 | செமினி | 23 | 8 |  |
| BBD4055 | காஜாங் | SJK(T) Kajang | **காஜாங் தமிழ்ப்பள்ளி** | 43000 | காஜாங் | 1287 | 72 |  |
| BBD4057 | பண்டார் ரிஞ்சிங் | SJK(T) Ldg Rinching | **ரிஞ்சிங் தோட்டத் தமிழ்ப்பள்ளி** | 43500 | செமினி | 368 | 39 |  |
| BBD4060 | செமினி | SJK(T) Ladang Semenyih | **செமினி தோட்டத் தமிழ்ப்பள்ளி** | 47000 | செமினி | 397 | 28 |  |
| BBD4063 | பண்டார் பாரு பாங்கி | SJK(T) Ldg West Country 'Timur' | **வெஸ்ட் கண்ட்ரி தமிழ்ப் பள்ளி (கிழக்கு)** | 43000 | காஜாங் | 333 | 29 |  |
| BBD4064 | அம்பாங் | SJK(T) Ampang | **அம்பாங் தமிழ்பள்ளி** | 68000 | பெஸ்தாரி ஜெயா | 433 | 25 |  |
| BBD4065 | பண்டார் மக்கோத்தா செராஸ்
<small>*Bandar Makhota Cheras*</small> | SJK(T) Bandar Makhota Cheras
<small>*2 மார்ச் 2020-இல் திறக்கப் பட்டது*</small> | **பண்டார் மக்கோத்தா செராஸ் தமிழ்ப்பள்ளி** | 43200 | பண்டார் மக்கோத்தா செராஸ் | * | * | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### உலு சிலாங்கூர் மாவட்டம்

மலேசியா; சிலாங்கூர்; உலு சிலாங்கூர் மாவட்டத்தில் *(Hulu Selangor District)* 13 தமிழ்ப்பள்ளிகள் உள்ளன. 1,525 மாணவர்கள் பயில்கிறார்கள். 148 ஆசிரியர்கள் பணிபுரிகிறார்கள்.  
அவற்றில் **மின்யாக் தோட்டத் தமிழ்ப்பள்ளி** மூடப்பட்டு விட்டது. அதனால் அந்தப் பள்ளியின் பழைய புள்ளிவிவரங்கள் சேர்க்கப்படவில்லை. இருப்பினும் அந்தப் பள்ளியின் உரிமம், செராண்டா நகரில் புதிதாக ஒரு தமிழ்ப்பள்ளி கட்டப் படுவதற்குப் பயன்படுத்தப் பட்டது. புதிய தமிழ்ப்பள்ளி கட்டப் படுவதற்கு யூ.எம்.டபள்யூ. *(UMW Holdings Berhad)* வீடமைப்பு நிறுவனம் 8 இலட்சம் ரிங்கிட் மதிப்புள்ள 2 ஏக்கர் நிலத்தை நன்கொடையாக வழங்கி உள்ளது.  
புதிய செரெண்டா தமிழ்ப்பள்ளியின் கட்டுமானப் பணிகளுக்காக மலேசியக் கல்வி அமைச்சு 6.43 மில்லியன் ரிங்கிட் மானியம் வழங்கி உள்ளது.  
| BBD5041 | பத்தாங் காலி தோட்டம் | SJK(T) Ladang Batang Kali | **பத்தாங் காலி தோட்டத் தமிழ்ப்பள்ளி** | 44300 | பத்தாங் காலி | 287 | 25 |  |
| --- | --- | --- | --- | --- | --- | --- | --- | --- |
| BBD5043 | தஞ்சோங் மாலிம் | SJK(T) Ldg Changkat Asa | **செங்காட் ஆசா தோட்டத் தமிழ்ப்பள்ளி** | 35900 | தஞ்சோங் மாலிம் | 24 | 8 |  |
| BBD5044 | எஸ்கோட் தோட்டம் | SJK(T) Ldg Escot | **எஸ்கோட் தோட்டத் தமிழ்ப்பள்ளி** | 35900 | தஞ்சோங் மாலிம் | 45 | 10 |  |
| BBD5045 | கோலா குபு பாரு | SJK(T) Kuala Kubu Bharu | **கோலா குபு பாரு தமிழ்ப்பள்ளி** | 44000 | கோலா குபு பாரு | 214 | 20 |  |
| BBD5047 | கெர்லிங் தோட்டம் | SJK(T) Ladang Kerling | **கெர்லிங் தோட்டத் தமிழ்ப்பள்ளி** | 44100 | கெர்லிங் | 85 | 13 |  |
| BBD5048 | களும்பாங் தோட்டம் | SJK(T) Ladang Kalumpang | **களும்பாங் தோட்டத் தமிழ்ப்பள்ளி** | 35900 | தஞ்சோங் மாலிம் | 72 | 12 |  |
| BBD5051 | லீமா பெலாஸ் தோட்டம் | SJK(T) Ldg Lima Belas | **லீமா பெலாஸ் தோட்டத் தமிழ்பள்ளி** | 35800 | சிலிம் ரீவர் | 7 | 7 |  |
| BBD5052 | SJK(T) Ladang Minyak | **மின்யாக் தோட்டத் தமிழ்ப்பள்ளி**
<small>மூடப்பட்டு விட்டது</small> | 45600 | பெஸ்தாரி ஜெயா | * | * |  |  |
| BBD5055 | நைகல் கார்டனர் தோட்டம் | SJK(T) Ldg Nigel Gardner | **நைகல் கார்டனர் தோட்டத் தமிழ்பள்ளி** | 45600 | பெஸ்தாரி ஜெயா | 45 | 12 |  |
| BBD5058 | தாமான் புக்கிட் தெராத்தாய் | SJK(T) Ldg Sg Choh | **சுங்கை சோ தோட்டத் தமிழ்பள்ளி** | 48000 | ரவாங் | 408 | 27 |  |
| BBD5059 | புக்கிட் பெருந்தோங் | SJK(T) Bukit Beruntung | **புக்கிட் பெருந்தோங் தமிழ்பள்ளி** | 48300 | ரவாங் | 284 | 26 |  |
| BBD5061 | மேரி தோட்டம் | SJK(T) Ldg Mary | **மேரி தோட்டத் தமிழ்பள்ளி** | 45600 | பெஸ்தாரி ஜெயா | 10 | 7 |  |
| BBD5062 | சுங்கை திங்கி தோட்டம் | SJK(T) Ladang Sg Tinggi | **சுங்கை திங்கி தோட்டத் தமிழ்பள்ளி** | 45600 | பெஸ்தாரி ஜெயா | 44 | 15 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### சபாக் பெர்ணம் மாவட்டம்

மலேசியா; சிலாங்கூர்; சபாக் பெர்ணம் மாவட்டத்தில் *(Sabak Bernam District)* 2 தமிழ்ப்பள்ளிகள் உள்ளன. 157 மாணவர்கள் பயில்கிறார்கள். 22 ஆசிரியர்கள் பணிபுரிகிறார்கள்.  
| BBD6039 | சுங்கை பெர்ணம் தோட்டம் | SJK(T) Ladang Sungai Bernam | **சுங்கை பெர்ணம் தோட்டத் தமிழ்ப்பள்ளி** | 45200 | சபாக் பெர்ணம் | 34 | 8 |  |
| --- | --- | --- | --- | --- | --- | --- | --- | --- |
| BBD6040 | சபாக் பெர்ணம் | SJK(T) Ladang Sabak Bernam | **சபாக் பெர்ணம் தோட்டத் தமிழ்ப்பள்ளி** | 45200 | சபாக் பெர்ணம் | 123 | 14 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### கோம்பாக் மாவட்டம்

மலேசியா; சிலாங்கூர்; கோம்பாக் மாவட்டம் மாவட்டத்தில் *(Gombak District)* 6 தமிழ்ப்பள்ளிகள் உள்ளன. 2,868 மாணவர்கள் பயில்கிறார்கள். 210 ஆசிரியர்கள் பணிபுரிகிறார்கள்.  
| BBD7451 | பத்துமலை | SJK(T) Batu Caves | **பத்துமலை தமிழ்ப்பள்ளி** | 68100 | பத்துமலை | 1024 | 73 |  |
| --- | --- | --- | --- | --- | --- | --- | --- | --- |
| BBD7452 | பத்து ஆராங் | SJK(T) Batu Arang | **பத்து ஆராங் தமிழ்ப்பள்ளி** | 48100 | பத்து ஆராங் | 254 | 25 |  |
| BBD7453 | குவாங் | SJK(T) Kuang | **குவாங் தமிழ்ப்பள்ளி** | 48050 | ரவாங் | 179 | 16 |  |
| BBD7454 | ஜாலான் கோலா சிலாங்கூர் | SJK(T) Bukit Darah | **புக்கிட் டாரா தமிழ்ப்பள்ளி** | 47000 | சபாக் பெர்ணம் | 159 | 20 |  |
| BBD7455 | ரவாங் | SJK(T) Rawang | **ரவாங் தமிழ்ப்பள்ளி** | 48000 | ரவாங் | 1052 | 59 |  |
| BBD7456 | தாமான் மெலாவாத்தி | SJK(T) Taman Melawati | **தாமான் மெலாவாத்தி தமிழ்ப்பள்ளி** | 53100 | கோலாலம்பூர் | 200 | 17 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### பெட்டாலிங் மாவட்டம்

மலேசியா; சிலாங்கூர்; பெட்டாலிங் மாவட்டத்தில் *(Petaling District)* 18 தமிழ்ப்பள்ளிகள் உள்ளன. 6,880 மாணவர்கள் பயில்கிறார்கள். 484 ஆசிரியர்கள் பணிபுரிகிறார்கள்.  
| BBD8451 | பூச்சோங் | SJK(T) Castlefield | **காசல்பீல்டு தமிழ்ப்பள்ளி** | 47100 | பூச்சோங் | 585 | 34 |  |
| --- | --- | --- | --- | --- | --- | --- | --- | --- |
| BBD8452 | பண்டார் உத்தாமா | SJK(T) Ldg Effingham | **எப்பிங்காம் தமிழ்ப்பள்ளி** | 47800 | பெட்டாலிங் ஜெயா | 305 | 28 |  |
| BBD8453 | செர்டாங் | SJK(T) FES Serdang
Seri Kembangan | **செர்டாங் தமிழ்ப்பள்ளி** | 43400 | ஸ்ரீ கெம்பாங்கான் | 559 | 36 |  |
| BBD8454 | பூச்சோங் | SJK(T) Puchong | **பூச்சோங் தமிழ்ப்பள்ளி** | 47100 | பூச்சோங் | 746 | 52 |  |
| BBD8455 | கின்ராரா | SJK(T) Ldg Kinrara | **கின்ராரா தமிழ்ப்பள்ளி** | 47100 | பூச்சோங் | 554 | 36 |  |
| BBD8456 | சுங்கை பூலோ | SJK(T) RRI Sungai Buloh | **ஆர்.ஆர்.ஐ. தமிழ்ப்பள்ளி** | 47000 | சுங்கை பூலோ | 431 | 25 |  |
| BBD8457 | சுங்கை பூலோ | SJK(T) Saraswathy Sungai Buloh | **சரஸ்வதி தமிழ்ப்பள்ளி (சுங்கை பூலோ)** | 47000 | சுங்கை பூலோ | 418 | 34 |  |
| BBD8458 | பெட்டாலிங் ஜெயா | SJK(T) Vivekananda Petaling Jaya | **விவேகானந்தா தமிழ்ப்பள்ளி (பெட்டாலிங் ஜெயா)** | 46050 | பெட்டாலிங் ஜெயா | 577 | 44 |  |
| BBD8459 | சா ஆலாம் | SJK(T) Hicom | **ஐகோம் தமிழ்ப்பள்ளி** | 40000 | சா ஆலாம் | 140 | 15 |  |
| BBD8461 | பத்து தீகா | SJK(T) Ladang Ebor | **ஈபோர் தோட்டத் தமிழ்பள்ளி** | 40000 | சா ஆலாம் | 109 | 10 |  |
| BBD8462 | கிளன்மேரி | SJK(T) Ldg Glenmarie | **கிளன்மேரி தமிழ்ப்பள்ளி** | 40000 | சா ஆலாம் | 95 | 14 |  |
| BBD8463 | சா ஆலாம் | SJK(T) Ladang Midlands | **மிட்லண்ட்ஸ் தோட்டத் தமிழ்ப்பள்ளி** | 40000 | சா ஆலாம் | 146 | 17 |  |
| BBD8466 | சுபாங் | SJK(T) Ldg Rasak Shah Alam | **இராசாக் தோட்டத் தமிழ்பள்ளி** | 40160 | சா ஆலாம் | 103 | 12 |  |
| BBD8467 | பண்டார் சன்வே | SJK(T) Seaport | **சீபோர்ட் தமிழ்ப்பள்ளி** | 46150 | பெட்டாலிங் ஜெயா | 327 | 22 |  |
| BBD8468 | சா ஆலாம் | SJK(T) Sg Renggam | **சுங்கை ரெங்கம் தமிழ்ப்பள்ளி** | 48000 | சா ஆலாம் | 735 | 56 |  |
| BBD8469 | சுபாங் ஜெயா | SJK(T) Ldg Seafield | **சீபீல்டு தோட்டத் தமிழ்ப்பள்ளி** | 47630 | சுபாங் ஜெயா | 85 | 12 |  |
| BBD8470 | சுபாங் ஜெயா | SJK(T) Tun Sambanthan | **துன் சம்பந்தன் தமிழ்ப்பள்ளி (சுபாங்)** | 47630 | சுபாங் ஜெயா | 556 | 37 | } |
# சிலாங்கூர் மாநில தமிழ்ப்பள்ளிகள்

## சிலாங்கூர் மாநிலத்தில் உள்ள தமிழ்ப்பள்ளிகளின் பட்டியல்

### சிப்பாங் மாவட்டம்

மலேசியா; சிலாங்கூர்; சிப்பாங் மாவட்டத்தில் *(Sepang District)* 8 தமிழ்ப்பள்ளிகள் உள்ளன. 1,329 மாணவர்கள் பயில்கிறார்கள். 143 ஆசிரியர்கள் பணிபுரிகிறார்கள்.  
| BBD9452 | அம்பர் தெனாங் தோட்டம் | SJK(T) Ladang Ampar Tenang | **அம்பர் தெனாங் தோட்டத் தமிழ்ப்பள்ளி** | 43800 | டெங்கில் | 43 | 10 |  |
| --- | --- | --- | --- | --- | --- | --- | --- | --- |
| BBD9453 | கம்போங் சின்சாங்
<small>Kampung Chincang</small> | SJK(T) Ladang Bute | **பியூட் தோட்டத் தமிழ்ப்பள்ளி** | 43900 | சிப்பாங் | 15 | 7 |  |
| BBD9454 | சாலாக் திங்கி | SJK(T) Bandar Baru Salak Tinggi | **பண்டார் பாரு சாலாக் திங்கி தமிழ்ப்பள்ளி** | 43900 | சிப்பாங் | 235 | 25 |  |
| BBD9455 | டெங்கில் | SJK(T) Dengkil | **டெங்கில் தமிழ்ப்பள்ளி** | 43800 | டெங்கில் | 231 | 24 |  |
| BBD9457 | தாமான் பெர்மாத்தா | SJK(T) Taman Permata | **தாமான் பெர்மாத்தா தமிழ்ப்பள்ளி** | 43800 | டெங்கில் | 177 | 18 |  |
| BBD9458 | சிப்பாங் | SJK(T) Sepang | **சிப்பாங் தமிழ்ப்பள்ளி** | 43900 | சிப்பாங் | 189 | 20 |  |
| BBD9460 | தெலுக் மெர்பாவ் தோட்டம் | SJK(T) Teluk Merbau | **தெலுக் மெர்பாவ் தமிழ்ப்பள்ளி** | 43950 | சுங்கை பீலேக் | 322 | 27 |  |
| BBD9461 | காஜாங் | SJK(T) Ldg West Country 'Barat' | **வெஸ்ட் கண்ட்ரி (மேற்கு) தமிழ்ப்பள்ளி** | 43000 | காஜாங் | 117 | 12 | } |
# மைசூர் மணல் சிற்ப அருங்காட்சியகம்

**மைசூர் மணல் சிற்ப அருங்காட்சியகம்** (*Mysore Sand Sculpture Museum*) இந்தியாவின் கர்நாடக மாநிலம் மைசூரில் அமைந்துள்ள முதல் மணல் சிற்ப அருங்காட்சியகமாகும்.  
அருங்காட்சியகம் 2014 ஆம் ஆண்டில் திறக்கப்பட்டது. 150 சிற்பங்களை உருவாக்க 115 முழு பாரவண்டி கட்டுமான மணல் பயன்படுத்தப்பட்டது.  
2017 ஆம் ஆண்டு அருங்காட்சியகத்தில் முப்பரிமாண தாமி புகைப்படக் காட்சிக்கூடம் அறிமுகப்படுத்தப்பட்டது.
# மைசூர் மணல் சிற்ப அருங்காட்சியகம்

## பராமரிப்பு

இந்த சிற்பங்கள் அருங்காட்சியகத்தின் உலோக உறைக்குள் பாதுகாக்கப்படுகின்றன. சூரிய ஒளியைக் கடந்து செல்ல அனுமதிக்கும் மேல்நிலை நீர்ப்புகா தாள்கள் பாதுகாப்புக்காகப் பயன்படுத்தப்பட்டுள்ளன. சேதங்கள் ஏற்பட்டால் சிற்பங்கள் ஒவ்வொரு வாரமும் துடைக்கப்பட்டு மறு உருவாக்கம் செய்யப்படுகின்றன. பாதுகாப்பிற்காகப் பூச்சிக்கொல்லிகளைப் பயன்படுத்தினாலும் சிற்பங்களை பூச்சிகள் மற்றும் கொறித்துண்ணிகளிடமிருந்து பாதுகாப்பது "மிகப்பெரிய சவால்" என்று இச்சிற்பங்களை உருவாக்கிய எம்.என்.கௌரி கூறுகிறார்.
# 75 (எண்)

**75** (**எழுபத்தைந்து**) என்பது 74 ஐத் தொடர்ந்து 76க்கு முந்தைய இயல் எண் ஆகும்.
# 75 (எண்)

## கணிதத்தில்

**75** என்பது:  
- நான்காவது வரிசை செய்யப்பட்ட பெல் எண், மற்றும் நான்கு உருப்படிகளின் தொகுப்பில் பலவீனமான வரிசைகளின் எண்ணிக்கையைக் கணக்கிடுகிறது.
- முதல் ஐந்து ஐங்கோண எண்களின் தொகை, எனவே ஒரு ஐங்கோண பிரமிடு எண் ஆகும்.
- ஒரு நவகோண எண்.
- ஒரு கீத் எண், ஏனெனில் இது அதன் அடிப்படை பதின்மம் இலக்கங்களிலிருந்து தொடங்கி ஃபிபொனச்சி போன்ற வரிசையில் மீண்டும் நிகழ்கிறது: 7, 5, 12, 17, 29, 46, 75. . .
- ஒரு சுய எண், ஏனெனில் அதன் முழு இலக்கங்களுடன் சேர்க்கப்பட்ட முழு எண் 75 வரை சேர்க்கிறது.  
எல்லையற்ற செட்களைத் தவிர, 75 சீரான பாலிஹெட்ரா உள்ளன (அல்லது விளிம்புகள் ஒன்றிணைக்க அனுமதிக்கப்பட்டால் 76).
# 75 (எண்)

## பிற துறைகளில்

**எழுபத்தைந்து** :  
- இரேனியத்தின் அணு எண்
- கனடிய செனட்டர்களுக்கான வயது வரம்பு
- முதலாம் உலகப் போரின் துப்பாக்கியான கேனான் டி 75 மாதிரி 1897இன் பொதுவான பெயர்
- பாரிஸ் நகரத்தின் துறை எண்
- அமெரிக்காவில் பிங்கோவின் நிலையான விளையாட்டில் பந்துகளின் எண்ணிக்கை
# கியோன் சோ பகோடா

**கியோன் சோ பகோடா** (Kiến Sơ pagoda) என்பது வியட்நாமின் ஹனோய் கியா லாம் மாவட்டத்தில் உள்ள ஒரு புத்த வழிபாட்டுத் தலம் ஆகும். சீன துறவி வோ நகோன் தோங் (Vô Ngôn Thông) 820ஆம் ஆண்டில் இங்கு வசித்து வந்தார். இது வியட்நாமில் புத்தமதம் பரப்புவதற்கான ஒரு முக்கிய தளமாக மாறியது.
# துருவி ஆச்சார்யா

**துருவி ஆச்சார்யா** (பிறப்பு 1971) இந்திய ஓவியராவார். இவர் உளவியல் ரீதியாக சிக்கலான மற்றும் பார்வை அடுக்கு முறை ஓவியங்களுக்கு பெயர் பெற்ற இந்தியக் கலைஞர். இவர் இந்தியாவின் மும்பையில் வசிக்கிறார்.
# துருவி ஆச்சார்யா

## ஆரம்பகால வாழ்க்கை மற்றும் கல்வி

துருவி ஆச்சார்யா 1971 இல் இந்தியாவில் பிறந்தார், மும்பையில் வளர்ந்தார். மும்பையில் உள்ள தனியார் பெண்கள் பள்ளியான வால்சிங்கம் ஹவுஸ் பள்ளியில் பயின்றார்.  
ஆச்சார்யா 1993 ஆம் ஆண்டில் மும்பையில் உள்ள சோபியா மகளிர் கல்லூரியில் அப்ளைடு ஆர்ட்ஸில் இளங்கலை பட்டம் பெற்றார். அவர் ஒரு கான் பெற்றார் நுண்கலைகள் மாஸ்டர் மணிக்கு ஓவியம் Hoffberger பள்ளி முதல் 1998 இல் (எம்எஃப்ஏவும்) பட்டம் கலை மேரிலாந்து நிறுவனம் கல்லூரி இல் (அப்ரகம், அப்பிரகம்) பால்டிமோர், மேரிலாந்து . MICA இல், அவர் ஓவியர் கிரேஸ் ஹார்டிகனுடன் படித்தார்.  
திரைப்படத் தயாரிப்பாளர் மணீஷ் ஆச்சார்யாவை அவர் திருமணம் செய்து கொண்டார். இத்தம்பதியினருக்கு இரண்டு மகன்கள் உள்ளனர். மணீஷ் ஆச்சாரியா 2010 இல் ஒரு விபத்தில் காலமானார்.
# துருவி ஆச்சார்யா

## வேலை

"வெற்றிக்கான விரைவான பாதையில்" (fast track to success) இருக்கும் 35 வயதிற்கு உட்பட்ட 50 இந்தியர்களில் ஒருவராக 2005 ஜனவரியில் இந்தியா டுடே செய்தி இதழில் துருவி இடம்பெற்றார்.  
நியூயார்க்கில் உள்ள குயின்ஸ் மியூசியம் ஆஃப் ஆர்ட், சான் ஜோஸ் மியூசியம் ஆஃப் ஆர்ட், மும்பையில் நவீன கலைக்கான தேசிய தொகுப்பு, மும்பையில் உள்ள சத்ரபதி சிவாஜி மகாராஜ் வாஸ்து சங்கராலய அருங்காட்சியகம், கிரிஃபித் பல்கலைக்கழகம், செயின்ட் லூயிஸில் உள்ள வெப்ஸ்டர் பல்கலைக்கழகம், பிரிஸ்பேன் மற்றும் மிலனில் முன்னாள் ஸ்பேசியோ ஓபெர்டன் ஆகியவற்றில் கண்காட்சி நடத்தியுள்ளார். மும்பையில் உள்ள தேசிய கலை நிகழ்ச்சிகளுக்கான மையம் மற்றும் ஆசியா சொசைட்டியில் கண்காட்சி நடத்தியுள்ளார். <sup>&#x5D;</sup>  
ஆச்சார்யாவின் சிறப்பு படைப்பு "பெயிண்டிங் அஸ் பர்பாமன்ஸ்", 2015 ஆம் ஆண்டில் இந்தியா கலை கண்காட்சியில் சித்ரா கணேஷ் உடன் இணைந்து உருவாக்கிய மும்பையின் ஜிண்டால் ஸ்டீல் ஒர்க்ஸ் சென்டருக்கான 32 அடி சுவரோவியமான "ஜே.எஸ்.டபிள்யூ" ஆகும்., டெல்லியின் மோர்டே கேலரியில் ஆச்சார்யா பருத்தி துணிகளுடன் கேலரி அறையை மூழ்கடிக்கும் விதமாக “ஒரு காலத்தில் இருந்த, இன்னும் இருக்கிறது, ஆனால் இல்லை…” என்ற தலைப்பில் படைப்பை நிறுவினார்.
# துருவி ஆச்சார்யா

## விருதுகள்

ஆச்சார்யா 2014 இல் ஒய்.எஃப்.எல்.ஓ(YFLO) இளம் பெண்கள் சாதனையாளர் விருதுகளைப் பெற்றவர்; ஓவியத்திற்கான ஏவிபி கிரண் புராஸ்கர் விருது, 2006 இந்தியாவின் மும்பையில் உள்ள சங்கித் கால கேந்திராவிடமிருந்து பெற்றார்.
# நவபாரா விமான தளம்

**நவபாரா விமான தளம்** (Nawapara Airport) என்பது **நூவாபடா வானூர்தி தளம்** என்பது ஒடிசாவின் நூவாபடா மாவட்டத்தில் நந்தாபூரில் அமைந்துள்ள ஒரு தனியார்/பொது வான்வழி ஆகும். இந்த விமானநிலையத்திற்கு அருகிலுள்ள விமான நிலையம் சத்தீசுகர் ராய்ப்பூரில் உள்ள சுவாமி விவேகானந்த விமான நிலையம் ஆகும்.
# சதிபாதா விமான தளம்

**சதிபாதா விமான தளம்** (*Satibhata Airstrip*) என்றும் பதம்பூர் **விமான தளம்** என்றும் அழைக்கப்படும் விமான நிலையம் இந்தியாவின் ஒடிசாவின் மேற்கு பகுதியில் உள்ள பத்மபூர் நகரத்தின் மையத்திலிருந்து 6 கி.மீ. தொலைவில் அமைந்துள்ளது. இந்த விமானநிலையத்திற்கு அருகிலுள்ள விமான நிலையம் சத்தீசுகர் மாநிலத்தில் உள்ள ராய்ப்பூரின் சுவாமி விவேகானந்த விமான நிலையம் (137&nbsp;கி.மீ) ஆகும். இந்த விமான நிலையம் ஒடிசாவின் பர்கஃட் மாவட்டத்தில் உள்ள பத்மபூர் நகரத்திற்குச் சேவை செய்கிறது.
# சாவித்ரி ஜிண்டால் வானூர்தி நிலையம்

**சாவித்ரி ஜிண்டால் வானூர்தி நிலையம்** (*Savitri Jindal Airport*) என்பது ஒடிசாவின் அனுகோள் மாவட்டத்தில் அனுகோளில் அமைந்துள்ள ஜிண்டால் எஃகு மற்றும் மின் நிறுவனத்திற்குச் சொந்தமான தனியார்/பொது வான்வழிப் பாதையாகும். இந்த விமான நிலையத்திற்கு இந்தியாவின் பணக்கார பெண்மணி சாவித்ரி ஜிண்டால் பெயரிடப்பட்டுள்ளது. இந்த விமானநிலையத்திற்கு அருகிலுள்ள விமான நிலையம்/வான்வழிப் பகுதி ஒடிசாவின் புல்பானியில் உள்ள புல்பானி விமான தளம் ஆகும்.
# நுவாகோன் வானூர்தி நிலையம்

**நுவாகோன் வானூர்தி நிலையம்** (*Nuagaon Airport*) எனவும் **பாலாங்கீர்** **விமான தளம்** தனியார்/பொது விமான ஓடுதளமாகும். இது ஒடிசாவின் பலாங்கீர் மாவட்டத்தில் அமைந்துள்ளது. இந்த விமான ஓடுதளத்தின் அருகில் உள்ள விமான நிலையம்/விமான தளம் உட்கெலா விமான ஓடும் தளம் ஆகும். இது பாவானிபாட்னாவில் அமைந்துள்ளது. ஒடிசா அரசின் கட்டுப்பாட்டில் இருக்கும் இந்த விமான நிலையத்திலிருந்து தற்பொழுது விமானச் சேவைகள் ஏதும் இல்லை. இருப்பினும் இந்த வசதியை மேம்படுத்தி விமானப் பள்ளியாகப் பயன்படுத்தத் திட்டங்கள் உள்ளன.
# இராவுர்கேலா விமான நிலையம்

**இராவுர்கேலா விமான நிலையம்** (*Rourkela Airport*)(IATA: RRK, ICAO: VERK) என்பது ஒடிசா மாநிலத்தில் உள்ள எஃகு நகரமான ராவுர் கேலாவுக்கு மேற்கே 6 கிலோமீட்டர் தொலைவில் உள்ள செண்ட் நகருக்கு அருகில் அமைந்துள்ள உள்நாட்டு விமான நிலையமாகும். இந்த விமான நிலையம் பெரும்பாலும் ரூர்கேலாவுக்கு வருகை தரும் பிரமுகர்கள், குறிப்பாக இந்திய உருக்கு ஆணையம் (SAIL) மற்றும் பிற முக்கியப் பிரமுகர்கள் பயன்படுத்தும் விமான நிலையமாக உள்ளது. பயணிகள் விமானத்தினை இயக்கும்பொருட்டு நிலையத்தின் முனையம் மேம்படுத்தப்பட்டு வருகிறது. உதான் திட்டத்தின் கீழ் திட்டமிடப்பட்ட விமானங்கள் தொடங்கப்பட இருந்தன, ஆனால் இது செயல்படவில்லை. விமான நிலையத்தின் வணிக பயன்பாட்டிற்கான உரிமம் ஜனவரி 2019இல் வழங்கப்பட்டது.
# ஜாஜ்பூர் விமான தளம்

**ஜாஜ்பூர் விமான தளம்** (*Jajpur Airstrip*) என்பது ஒடிசாவின் ஜாஜ்பூர் மாவட்டத்தில் சுகிந்தாவில் உள்ள தனியார் விமான தளமாகும். இந்த விமானநிலையத்திற்கு அருகிலுள்ள விமான நிலையம் ஒடிசாவின் அனுகோளில் உள்ள சாவித்ரி ஜிண்டால் வானூர்தி நிலையம் ஆகும். தற்பொழுது இந்த விமானத்தளத்திலிருந்து எவ்விதப் பயணிகள் சேவையும் நடைபெறவில்லை.
# திசை கோவில்கள்

**திசை கோயில்கள்** என்பது இலங்கையின் வவுனியாவில் உள்ள நான்கு யாத்திரைத் தளங்களின் தொகுப்பாகும். இந்தக் கோயில்கள் பண்டைய காலங்களில் வவுனியா மாவட்டத்தை நான்கு பக்கங்களிலும் பாதுகாக்கக் கட்டப்பட்டன.
# திசை கோவில்கள்

## தல விபரம்

நான்கு கோயில்கள் ஆவன கீழ்க்குறிப்பிட்டவாறு:
| வடக்கு | கண்ணகி அம்மன் பொற்கோவில் | கண்ணகி | ஓமந்தை |  |
| --- | --- | --- | --- | --- |
| கிழக்கு | நாகபூசணி அம்மன் கோவில் | நாகபூசணி | இறம்பைக்குளம் |  |
| தெற்கு | கருமாரி அம்மன் கோவில் | கருமாரி | தோணிக்கல் |  |
| மேற்கு | பண்டாரிக்குளம் முத்துமாரி அம்மன் கோவில் | முத்துமாரி | பண்டாரிகுளம் | } |
# திசை கோவில்கள்

## வடக்கு

கண்ணகி அம்மன் பொற்கோவில் வவுனியாவிலிருந்து 21.6 கி.மீ (13.42 மைல்) தொலைவில் அமைந்துள்ளது. கண்ணகிக்கு அங்கு வாழ்ந்த மக்களால் இந்த கோயில் கட்டப்பட்டது. அண்மையில் பிரதிஷ்டை செய்யப்பட்டபோது இந்த கோயில் முற்றிலும் தங்க நிறத்தில் வர்ணம் பூசப்பட்டது. இதன் காரணமாக இந்த கோயில் வவுனியாவின் பொற்கோயில் என்று அழைக்கப்படுகிறது. கோயிலில் நடைபெறும் விழாவில் இந்திய மாநிலமான கேரளாவைச் சேர்ந்த கெண்டை மேளக்காரர்கள் கலந்து கொள்வார்கள். இந்த தெய்வத்தை வணங்கினால், நோயும், கடன் சுமையும் இருக்காது.
# திசை கோவில்கள்

## கிழக்கு

நாகபூசனி அம்மன் கோவில் வவுனியாவிலிருந்து 2.1 கி.மீ (1.30 மைல்) தொலைவில் அமைந்துள்ளது. இந்த கோயில் யாழ்ப்பாணத்தில் உள்ள நயினைதிவு நாகபூசணி அம்மன் போல வவுனியா மாவட்டத்தில் அமைந்துள்ளது. இந்த கோயில் சமீபத்தில் கும்பாபிஷேகம் கண்டது , இதன் போது கோயில் முழுமையாக புதுப்பிக்கப்பட்டது. வவுனியாவில் வசிக்கும் மக்கள் இந்த கோவிலில் தங்கள் நாகதோஷ நிவர்த்திகளை செய்கிறார்கள். இந்த கோவிலில் வழிபடுவது அங்குள்ள தெய்வத்தை வணங்குவதற்கு சமம். இந்த தெய்வத்தை வணங்குவது தோசங்களை நீக்கும்.
# திசை கோவில்கள்

## தெற்கு

கருமாரி அம்மன் கோவில் வவுனியாவிலிருந்து 1.8 கி.மீ. (1.11 மைல்) தொலைவில் அமைந்துள்ளது. இந்த கோயில் வவுனியா ரயில் நிலையத்திற்கு அருகில் அமைந்துள்ள ஒரு தனித்துவமான கோயில். ரயில் வருகை நேரங்களில் பூஜை நேரங்கள் ஒருபோதும் பாதிக்கப்படாது. இந்த கோயிலும் அருகிலுள்ள ஆதி விநாயகர் கோயிலும் ஒரே குளத்தில் அமைந்துள்ளது. தெய்வத்திற்காக தாமரை மலரை எடுக்கச் சென்றபோது ஒரு பள்ளி ஆசிரியர் சமீபத்தில் உயிரை இழந்தார் என்பது குறிப்பிடத்தக்கது. இந்த கோயிலின் சிறப்பு அம்சம் என்னவென்றால், இது அனைத்து மதங்களின் ஆன்மீக நிறைவேற்றத்திற்கும் பயன்படுத்தப்படுகிறது. இந்த தெய்வத்தை வணங்குவதன் மூலம் முக்தி கிடைக்கிறது.
# திசை கோவில்கள்

## மேற்கு

பண்டாரிகுளம் ஸ்ரீ முத்துமாரி அம்மன் கோவில் வவுனியாவிலிருந்து 0.5 கி.மீ (0.31 மீ) தொலைவில் அமைந்துள்ளது. கிபி 16 ஆம் நூற்றாண்டில் கட்டப்பட்ட நான்கு கோயில்களில் இதுவே முதன்மையானது. இந்த கோயில் மக்களால் கட்டப்பட்டது மற்றும் ஆரம்ப நாட்களில் இந்த கோவிலின் வழிபாடு புசாரிகளால் செய்யப்பட்டது, பிராமணர்கள் 1970 களில் இருந்து பூஜை செய்து வருகின்றனர். அந்தக் கோயில் அன்றிலிருந்து மிகவும் பிரபலமானது. இந்த தெய்வம் மிகவும் சக்திவாய்ந்ததாக கருதப்படுகிறது. இந்த கோயில் வவுனியாவின் மிகப்பெரிய அம்மன் கோயிலாகும். வவுனியாவின் பல பகுதிகளிலிருந்தும் மக்கள் மகோற்சவத்தின் போது வருவார்கள். வவுனியாவில் மிக நீண்ட நாள் நடைபெறும் மகோற்சவம் இக்கோயிலுக்குரிய சிறப்பம்சமாகும். இவ்வம்மனை வழிபட்டால் கண் பார்வை சரியாகும், நினைத்தது கிட்டும், அம்மை நோய் விலகும்.
# அலோங் வானூர்தி நிலையம்

**அலோங் வானூர்தி** **நிலையம்** (*Along Airport*) என்பது **ஆலோ வானூர்தி நிலையம்** என்றும் அழைக்கப்படுகிறது. இது இந்தியாவின்அருணாச்சல பிரதேசத்தில் உள்ள அலோங்கில் அமைந்துள்ளது.  
அருணாச்சல பிரதேச அரசு ஜூன் 2009இல் இந்த வான்வழிப் பாதையைப் பாதுகாப்பு அமைச்சகத்திடம் ஒப்படைத்தது. விமான நிலையத்தின் ஒரு பகுதியை பொதுப் போக்குவரத்திற்குப் பயன்படுத்த அரசாங்கம் முன்மொழிந்துள்ளது.  
பாதுகாப்பான விமான நடவடிக்கைகளுக்காக விமானநிலையத்தினைச் சுற்றியுள்ள தடைகளை நீக்குவதற்காக இந்திய விமான நிலைய ஆணையம் (ஏஏஐ) 2011 ஜூலையில் மாநில அரசுக்கும் இந்திய விமானப்படைக்கும் ஒரு அறிக்கையை அனுப்பியிருந்ததுடன், வளர்ச்சிக்கு ஏழு ஏக்கர் நிலம் தேவை என்பதையும் மேற்கோளிட்டிருந்தது.
# அலோங் வானூர்தி நிலையம்

## சம்பவங்கள்

ஏப்ரல் 7, 1964 இல், கலிங்கா ஏர்லைன்ஸ் டகோட்டா ஓடுபாதையை விட்டு விலகியதால் தீப்பிடித்தது. பொருளாதாரரீதியாகப் பழுதுபார்க்க முடியாத அளவுக்கு விமானம் சேதமடைந்த போதிலும், உயிர்ச் சேதம் ஏதும் ஏற்படவில்லை என்பது குறிப்பிடத்தக்கது.
# அம்பிகாபூர் வானூர்தி நிலையம்

**அம்பிகாபூர் வானூர்தி நிலையம்** (*Ambikapur Airport*) இந்தியாவின் சத்தீசுகரில் உள்ள அம்பிகாபூருக்கு தெற்கே தொலைவில் டாரிமாவில் அமைந்துள்ளது. இந்த வான் தளம் சிறியரக விமானம் மற்றும் உலங்கு வானூர்தி பயன்பாட்டிற்குப் பயன்படுத்தப்படுகிறது. ரூபாய் 4 கோடி செல்வில் வான் வழிப் பாதை மேம்படுத்தப்பட்டது.இதனால் 40-50 இருக்கைகள் கொண்ட விமானங்கள் தரையிறங்கும் 2 சி வகை நிலையமானது.
# அம்பிகாபூர் வானூர்தி நிலையம்

## விமானச் சேவை

தற்போது வரை எந்த விமான நிறுவனங்களும் இந்த விமான நிலையத்திற்கு தமது விமானச் சேவையினை விரிவுபடுத்தவில்லை.
# மண்டேலா

**மண்டேலா** என்பது 2021 ஆம் ஆண்டு வெளியான இந்திய தமிழ் அரசியல் நையாண்டி தொலைக்காட்சித் திரைப்படமாகும். இப்படத்தை அறிமுக இயக்குநரான மடோன் அஸ்வின் எழுதி, இயக்கியுள்ளார். படத்தை எஸ். என். சசிகாந்த், வை நொட் ஸ்டூடியோவின் ராமச்சந்திரா ஆகியோரால் தயாரிக்கப்பட்டது, அதே நேரத்தில் இப்படத்தை ஓபன் விண்டோ புரொடக்சன்சின் பாலாஜி மோகன்இணைந்து தயாரித்தார். மறைந்த தென்னாப்பிரிக்க ஜனாதிபதி நெல்சன் மண்டேலாவின் பெயரானது இந்தப் படத்திற்கு வைக்கப்பட்டுள்ளது. இப்படத்தில் யோகி பாபு முதனைமை கதாபாத்திரத்தில் நடிக்க, அவரது வழிகாட்டி பாத்திரத்தில் ஷீலா ராஜ்குமார் நடிக்க, கண்ணா ரவி, சங்கிலி முருகன், ஜி. எம். சுந்தர் ஆகியோர் பிற பாத்திரங்களில் நடித்துள்ளனர். இப்படத்திற்கான இசையை பரத் சங்கர் அமைக்க, ஒளிப்பதிவு, படத்தொகுப்பு போன்றவற்றை விது அய்யன்னா மற்றும் பிலோமின் ராஜ் ஆகியோரால் மேற்கொள்ளப்பட்டது.  
இரண்டு சாதிப் பிரிவினர் ஒரு கிராம பஞ்சாயத்து தேர்தலில் போட்டியிடும் பின்னணியில் இந்த படம் அமைந்துள்ளது, அந்த ஊரில் உள்ள முடிதிருத்தும் தொழிலாளியின் ஒற்றை வாக்கு தேர்தலின் வெற்றி தோல்வியை தீர்மானிக்கும் சூழல் ஏற்படுகிறது. இந்த படத்தில் முடிதிருத்துநர் கதாபாத்திரத்தில் யோகி பாபு முக்கியக் கதாபாத்திரத்தில் நடித்தார். இயக்குநர் பாலாஜி மோகன் படத்தின் இணை தயாரிப்பாளராக உள்ளார். இது அவரது ஓபன் விண்டோ புரொடக்சன்ஸ் பதாகையின் முதல் திரைப்படத் தயாரிப்பு முயற்சியாகும். நாளைய இயக்குநர் ரியாலிட்டி ஷோவில் கலந்துகொண்ட மடோன் தன்னிடம் ஆர்வத்தை வெளிப்படுத்திய பாலாஜியிடம் ஒரு கதையை சொன்னார், படம் பரந்த அளவிலான பார்வையாளர்களை சென்றடைய வேண்டும் என்பதற்காக அவர் தயாரிப்பாளர் எஸ். சஷிகாந்தை கூட்டாக சேர்த்துக் கொண்டு படத்தை தயாரித்தார். கதையைப் பற்றி பேசிய பாலாஜி, "இது கிராமப்புற பின்னணியில் எடுக்கபட்ட ஒரு சமூக நையாண்டி படமாகும். இன்றைய சூழ்நிலையில் பொருத்தமான சில விஷயங்களைப் பற்றி இப்படம் பேசுகிறது. இது நகைச்சுவையைக் கொண்டிருந்தாலும், இது மிகவும் விவேகமானதாகவும் அர்த்தமுள்ளதாகவும் இருக்கும். "  
படத்தின் படப்பிடிப்பானது ஒரே கட்டமாக 2019 நவம்பரில் நடத்தப்பட்டது.
# மண்டேலா

## இசை

இப்படத்திற்கு ஓர்கா இசைக்குழுவின் பரத் சங்கர் இசையமைத்துள்ளார். படத்தின் இசைக் கோப்பில் யுகபாரதி, அறிவு, மமிலிவா ரண்ட்ரியாமஹிஹாஜோசா, பிரதீப் குமார், பாரத் சங்கர் ஆகியோரால் எழுதப்பட்ட ஆறு பாடல்கள் இடம்பெற்றன. இதில் ஒரு பாடலான "ஓரு நீதி ஒன்பாது சாதி" என்ற பாடலானது 1921 ஆம் ஆண்டு மார்ச் 19 ஆம் நாள் தனிப்பாடலாக வெளியிடப்பட்டது, மீதமுள்ள பாடல்கள் சோனி மியூசிக் முத்திரை மூலம் 20 மார்ச் 2021 அன்று வெளியிடப்பட்டன.